# เจมส์ มาร์
เจมส์ อัศรัสกร (เกิด 3 กรกฎาคม พ.ศ. 2536) เป็นที่รู้จักในชื่อ เจมส์ มาร์ เป็นนักแสดงและนายแบบลูกครึ่งไทย-ฮ่องกง สังกัดสถานีวิทยุโทรทัศน์ไทยทีวีสีช่อง 3 มีชื่อเสียงจากการแสดงในบท "เรืออากาศโท หม่อมราชวงศ์รณพีร์ จุฑาเทพ" จากซีรีส์ชุด สุภาพบุรุษจุฑาเทพ ตอน คุณชายรณพีร์ (2556) และบท "เหม" จากละครเรื่อง ข้าบดินทร์ (2558) และละครเรื่อง เพียงชายคนนี้ไม่ใช่ผู้วิเศษ (2559) จนได้รับสมญาว่าเป็น "สามีแห่งชาติ" ในปีนั้น นอกจากนี้ยังรับงานเป็นนายแบบด้วย 

ใน พ.ศ. 2560 เจมส์มีผลงานภาพยนตร์เรื่อง Mind Memory 1.44 พื้นที่รัก ประกบคู่กับ ฮัม อึน-จ็อง นักร้องผู้เป็นสมาชิกวงที-อารา เกิร์ลกรุปจากประเทศเกาหลีใต้

ประวัติ
เจมส์ เกิดในประเทศไทย บิดาชื่อสมิต อัศรัสกร เป็นชาวไทยเชื้อสายจีน มารดาชื่อคาเร็น เป็นชาวฮ่องกง เขาเป็นบุตรคนโตของครอบครัว มีน้องสาวชื่อวาเนสซ่า ครอบครัวเดินทางไปมาระหว่างประเทศไทย–ฮ่องกง บิดาทำธุรกิจนำเข้า-ส่งออกสินค้าและอสังหาริมทรัพย์ ส่วนมารดาทำงานกับบริษัทรับจัดประมูลผลงานศิลปะชื่อคริสตีส์UP 2 YOU Magazine เจมส์เป็นหลานปู่ของบุญยง อัศรัสกร ผู้ก่อตั้งนิคมอุตสาหกรรมอัญธานี ปัจจุบันเจมส์อาศัยอยู่กับบิดาในไทย มารดาพำนักอยู่ฮ่องกง ส่วนน้องสาวศึกษาต่อที่ประเทศออสเตรเลีย

เริ่มเข้าเรียนชั้นอนุบาลถึงชั้นประถมศึกษาตอนต้นที่โรงเรียนนานาชาตินิสท์ (New International School of Thailand - NIST) จนอายุ 8 ปี ทั้งครอบครัวจึงได้ย้ายไปอาศัยอยู่ฮ่องกง ขณะที่อาศัยอยู่ฮ่องกงได้เข้าศึกษาที่โรงเรียนควอร์รีเบย์ (Quarry Bay School) ตั้งแต่เกรด 4-6 และเกรด 7 ที่โรงเรียนเซาท์ไอส์แลนด์ (South Island School) และกลับมาศึกษาต่อชั้นมัธยมศึกษาปีสุดท้ายที่โรงเรียนนานาชาติฮาร์โรว์ (Harrow International School) ประเทศไทยขณะอายุ 16 ปี รวมเป็นระยะเวลา 8 ปีที่อาศัยอยู่ฮ่องกง จบการศึกษาระดับปริญญาตรี คณะศิลปศาสตร์ สาขาอังกฤษธุรกิจ มหาวิทยาลัยอัสสัมชัญ และศึกษาต่อระดับปริญญาโท คณะบริหารธุรกิจ สาขาการจัดการการท่องเที่ยว มหาวิทยาลัยอัสสัมชัญ และสำเร็จการศึกษาระดับปริญญาโทเมื่อ พ.ศ. 2565

 การทำงาน 
เจมส์ มาร์เข้าสู่วงการบันเทิง เพราะศุภชัย ศรีวิจิตรไปพบที่ฮ่องกงขณะกำลังอยู่มัธยมปลาย และชวนมาเป็นนักแสดงในสังกัด โดยเจมส์ตอบตกลงเพราะมองว่าเป็นโอกาสอันดีประกอบกับต้องการที่จะกลับมาเล่าเรียนในไทย เบื้องต้นศุภชัยเคยส่งเจมส์ไปประกวดเดอะสตาร์ ค้นฟ้าคว้าดาวปีที่ 7 เพื่อหาประสบการณ์ แต่สุดที่รอบตัวแทนภาคกลาง 

ช่วงเริ่มแรกได้งานถ่ายแบบและเดินแบบ ภายหลังจึงได้แสดงละครชุด "สุภาพบุรุษจุฑาเทพ" เป็นชุดแรกและทำให้มีชื่อเสียง แม้จะถูกวิจารณ์จากผู้ชมว่าเจมส์ไม่เหมาะควรกับบทดังกล่าว โดยเฉพาะรูปร่างหน้าตาที่ถูกวิพากษ์วิจารณ์ที่ต่างไปจากบทประพันธ์และนักแสดงคนอื่นที่เล่นเป็นพี่น้อง ด้วยความที่เป็นตอนสุดท้ายของซีรีส์ที่มีความช้า ทำให้กระแสของเจมส์ไม่ค่อยเป็นที่พูดถึงนัก จนเจ้าตัวก็คิดว่าเขาเป็น "จุดอ่อน" ของละครชุดดังกล่าวด้วย แต่หลังจบละครได้เป็นพรีเซ็นเตอร์สินค้าจำนวนมาก จนได้ฉายาว่าเป็น "เจ้าพ่อพรีเซ็นเตอร์" ขณะที่นิตยสารสยามดารา จัดให้เจมส์เป็น "1 ใน 10 พระเอกที่น่าจับตามองในปี 2556"

ในปี พ.ศ. 2558 เขาแสดงละครย้อนยุคเรื่อง ข้าบดินทร์ ซึ่งก่อนเข้าฉาย เขาเตรียมตัวด้วยการเข้าเรียนชกมวย ฟันดาบ และอ่านนิยายของละครเรื่องดังกล่าว กระนั้นเข้ายังถูกวิพากษ์วิจารณ์ว่าไม่เหมาะกับบทเช่นเดียวกับภีรนีย์ คงไทย นักแสดงอีกคนในเรื่องซึ่งเป็นลูกครึ่งเช่นกัน ที่รูปลักษณ์ต่างออกไปจากบทประพันธ์ แต่หลังการออกอากาศกลับมีกระแสดี และได้รับคำชื่นชมด้านการแสดง และเจมส์มีผลงานละครเรื่อง เพียงชายคนนี้ไม่ใช่ผู้วิเศษ ในปีถัดมา ประกบคู่กับคิมเบอร์ลี่ แอน โวลเทมัส เทียมศิริ ถือว่าพลิกบทบาทการแสดงของเขา เพราะเป็นละครที่นำเสนอสถานการณ์ร่วมสมัย ขณะที่เจมส์เคยแสดงแต่ละครย้อนยุคมาตลอด แต่หลังละครออกอากาศเขาได้รับกระแสตอบรับที่ดี และการชื่นชมด้านฝีมือทางการแสดง จนได้สมญาว่าเป็น "สามีแห่งชาติ" ในปีนั้น 

ใน พ.ศ. 2560 เจมส์มีผลงานภาพยนตร์เรื่อง Mind Memory 1.44 พื้นที่รัก ประกบคู่กับฮัม อึน-จ็อง นักร้องผู้เป็นสมาชิกวงที-อารา เกิร์ลกรุปจากประเทศเกาหลีใต้ ถือเป็นผลงานภาพยนตร์เรื่องแรกของเขา เขากล่าวว่า "ตอนที่ตัดสินใจรับแสดงหนังเรื่องนี้ เพราะคิดว่าเป็นโอกาสที่ดีที่เราจะได้รับงานชิ้นใหม่ หนังเรื่องนี้ถือเป็นหนังเรื่องแรกในชีวิตของผม ก็ดีใจที่ได้แสดงเรื่องนี้ เพราะได้ใช้หลายภาษา รู้สึกว่าท้าทายดี บทที่แสดงก็ไม่เคยเล่นมาก่อน..." แต่ภาพยนตร์นี้ไม่ประสบความสำเร็จเท่าที่ควรหลังเข้าฉาย

 ชีวิตส่วนตัว 
เขาได้ใช้ชื่อในวงการบันเทิงว่า "เจมส์ มาร์" โดยตั้งตามแซ่เดิมของบิดา สาเหตุที่เขาไม่ใช้ชื่อสกุลจริง เพราะเกรงว่าการงานของตนอาจไปกระทบภาพลักษณ์ธุรกิจของครอบครัว ซึ่งเป็นครอบครัวใหญ่ ครอบครัวของเจมส์เป็นครอบครัวขยาย และนับถือศาสนาพุทธ ส่วนตัวชอบทำสมาธิ ประพฤติตนตามศีล 5 อยู่เสมอ และจะเข้าวัดเมื่อมีโอกาสอุรัชษฎา ขุนขำ. "พระเอกวัยใสหัวใจธรรมะ เจมส์ มาร์". Secret. 8, 182 (26 มกราคม 2559), หน้า 55-56 เขากล่าวว่าได้รับการเลี้ยงดูแบบคนจีนแต่ไม่เคร่งครัดมาก เขามีน้องสาวคนหนึ่งเขากล่าวถึงน้องสาวว่า "...ผมจะไม่ค่อยยุ่งกับเค้า เค้าจะห้าว ๆ ดูน่าจะดูแลตัวเองได้ แต่ก็มีเป็นห่วงบ้าง" แต่จากการที่อยู่ฮ่องกงมาระยะหนึ่งทำให้เจมส์พูดภาษาไทยแปร่งและไม่เข้าใจศัพท์บางคำ และใช้ภาษาอังกฤษสื่อสารกันในครอบครัวเป็นหลักโดยมีพ่อแม่สอนมาตั้งแต่ยังเด็ก และพูดค่อนข้างเร็ว เขาสามารถพูดภาษากวางตุ้งได้ระดับหนึ่ง และมีความรู้ภาษาจีนในขั้นพื้นฐานแต่พูดไม่ได้เลย

เจมส์มองว่าตัวเขา "ชอบเล่นกีฬา ชอบกิน และชอบเที่ยว" เป็นคนกินง่ายอยู่ง่าย และ "มีความคิดเป็นของตัวเองค่อนข้างสูง" แต่คนอื่นมักมองว่าเขาเป็นเงียบ ๆ และโลกส่วนตัวสูง เขากล่าวว่า "...จริง ๆ ผมไม่ได้เป็นคนเงียบ จะเงียบเฉพาะเวลางานเท่านั้น เพราะว่าตั้งใจ" เขากล่าวถึงตัวเองว่า "...อย่าคิดว่าผมเป็นคนดังอะไรมาก คิดว่าผมเป็นคนธรรมดา ผมก็เป็นคนธรรมดาคนหนึ่งเอง..." เขามีเพื่อนสนิทไม่มาก และคลายเหงาด้วยการเลี้ยงแมวเป็นเพื่อน ทั้งนี้เขาชื่นชอบและใช้เวลาว่างในการเล่นเกม เจมส์มักแพ้ฝุ่นและแพ้อากาศบ่อย ๆ และมักแสดงอาการแพ้บนใบหน้าทำให้ผิวหน้าดูไม่เรียบเนียน

เจมส์เล่นเฟซบุ๊กเพียงอย่างเดียว และไม่เล่นเครือข่ายสังคมออนไลน์อื่น ๆ อีกเลยดังดาราที่มีชื่อเสียงคนอื่น จนถูกมองว่าเชย วันที่ 21 สิงหาคม พ.ศ. 2560 เขาตัดสินเปิดบัญชีอินสตาแกรม 

ด้านความรักเขาเคยมีแฟนเมื่ออายุได้ 15-16 ปี แต่เลิกรากันเพราะเธอคนนั้นไปศึกษาต่อต่างประเทศ ทั้งยังกล่าวว่าเขา "...ไม่ขี้อ้อน ไม่กะล่อน และไม่เจ้าชู้" และ "...ผมเชื่อพรหมลิขิตนะ เชื่อในโชคชะตา..." และกล่าวว่าเขาไม่ค่อยสมหวังในความรัก และเขายืนยันว่าตนเองต้องการความรักต่างเพศ พ.ศ. 2566 เจมส์คบหากับรินรดา แก้วบัวสาย นักแสดงรุ่นน้องร่วมช่องและร่วมสังกัดหลังจากรู้จักกันมานาน 5 ปีเจมส์ มาร์ ขยับความสัมพันธ์ พาย รินรดา เป็นคนพิเศษ เผยนาทีสารภาพรัก

ก่อนการเป็นนักแสดงเจมส์มีความฝันที่อยากจะเป็นนักกอล์ฟ ทั้งนี้เมื่อครั้งยังศึกษาที่โรงเรียนเซาท์ไอส์แลนด์ในฮ่องกง เขาเคยแข่งขันกีฬาดังกล่าวจนได้รับรางวัลชนะเลิศเหรียญทองคู่กับนิโคลัส วูลคอต-บราวน์ ในการแข่ง ISSFHK Golf Pairs Championship เมื่อเดือนพฤศจิกายน พ.ศ. 2551 เขากล่าวถึงกีฬากอล์ฟว่า "ถือว่าเป็นกีฬาที่จริงจังที่สุด ไม่ได้คิดอยากเป็นโปร แต่อยากมีฝีมือแบบโปร...ทุกวันนี้แค่ไปตีให้ไม่อายใครก็พอแล้วครับ พยายามรักษาระดับ..." หากอยู่ในกรุงเทพมหานครหรือออกไปอยู่ที่หัวหินหรือเชียงใหม่ เขาจะใช้เวลาว่างไปกับการฟิตเนสและตีกอล์ฟ

 กิจกรรม 
ปี พ.ศ. 2557 เจมส์เป็นหนึ่งในนักแสดงไทยที่ร่วมขึ้นคอนเสิร์ตการกุศลเพื่อสมทบทุนสร้างศูนย์ศึกษาพิเศษสำหรับเด็กพิการในประเทศลาว

ปี พ.ศ. 2558 มีการจัดกิจกรรม "BIKE FOR MOM ปั่นเพื่อแม่" ในวันที่ 16 สิงหาคมปีนั้น อันเป็นกิจกรรมปั่นจักรยานเพื่อเฉลิมพระเกียรติสมเด็จพระนางเจ้าสิริกิติ์ พระบรมราชินีนาถในโอกาสมหามงคลเฉลิมพระชนมพรรษา 83 พรรษา ซึ่งเจมส์และดาราจำนวนมากได้ร่วมแสดงในมิวสิกวิดีโอเพลง "ปั่นจักรยาน"

ปี พ.ศ. 2559 เจมส์และอุรัสยา เสปอร์บันด์ รวมทั้งพชร จิราธิวัฒน์ และชลธร คงยิ่งยงได้ร่วมทำกิจกรรมภายในนิทรรศการ "1600 Pandas+ World Tour in Thailand" โดยทั้งสองได้รับเชิญให้มาระบายสีดวงตาของตุ๊กตากระดาษอัดรูปหมีแพนด้าของเปาโล กร็องจีอง (Paulo Grangeon) อันเป็นกิจกรรมการกุศลที่มอบรายได้ทั้งหมดแก่กองทุนสัตว์ป่าโลกสากลประเทศไทย ซึ่งแพนด้าผลงานของเจมส์และอุรัสยา มีชื่อว่า "โคลด์" และ "แบมบู" ตามลำดับ และได้รับคำชื่นชมจากเปาโลว่ามีความคิดสร้างสรรค์ดี และปีเดียวกันนั้น จากกระแสของ เพียงชายคนนี้ไม่ใช่ผู้วิเศษ ซึ่งเจมส์รับบทเป็นตัวเอกของเรื่อง จึงได้มีการหยิบยกมาทำเป็นละครสั้นเรื่อง รองเท้าข้างสุดท้าย และ คนสำคัญ สำหรับงานการกุศล "หนึ่งน้ำใจ ล้านคำขอบคุณ ครั้งที่ 9" เพื่อระดมทุนทรัพย์สำหรับการก่อสร้างสถาบันการแพทย์จักรีนฤบดินทร์ แสดงคู่กับเดียร์น่า ฟลีโป ซึ่งจะเป็นเรื่องราวของศตวรรษขณะยังเป็นนักศึกษาแพทย์

ปี พ.ศ. 2560 มีการจัดกิจกรรมวิ่ง "Run Hero Run ฉันจะวิ่งเพื่อเธอ 2017" ในวันที่ 11 มิถุนายนปีนั้น เพื่อระดมทุนซื้อเสื้อเกราะกันกระสุนให้แก่เจ้าหน้าที่ที่ปฏิบัติงานในสามจังหวัดชายแดนภาคใต้ ซึ่งเจมส์และราศรี บาเล็นซิเอก้าซึ่งเป็นนักแสดงจากละครเรื่อง อาคม เข้าร่วมในกิจกรรมดังกล่าวด้วย

เดือนธันวาคม พ.ศ. 2561 เจมส์ได้นำสิ่งของที่ใช้เข้าฉากละครเรื่อง ชาติเสือพันธุ์มังกร ออกประมูล เพื่อนำรายได้สนับสนุนมูลนิธิผ่าหัวใจเด็ก โรงพยาบาลราชวิถี

ผลงาน
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3

 ปี  เรื่อง  บทบาท 2556 คุณชายธราธร เรืออากาศโท หม่อมราชวงศ์รณพีร์ จุฑาเทพ (คุณชายพีร์) คุณชายปวรรุจ คุณชายพุฒิภัทร คุณชายรัชชานนท์ คุณชายรณพีร์ 2558 ข้าบดินทร์ หลวงสุรบดินทร์ (เหม)2559 เพียงชายคนนี้ไม่ใช่ผู้วิเศษ นายแพทย์ ศตวรรษ วินวิวัฒน์ (วรรษ) รองเท้าข้างสุดท้าย  คนสำคัญ  2560 อาคม ทรงกลด พินิจเมตตาสกุล (กลด) / คิม สายธารหัวใจ ณรังค์ จงสวัสดิ์ (ณะ) 2561 ดวงใจในไฟหนาว เยี่ยมยุทธ อัฐอนันต์ (เยี่ยม) ชาติเสือพันธุ์มังกร ลิ้มบุ่นโฮ่ว / เสือ / ทรงวาด  2562 กลิ่นกาสะลอง ทินกฤต (ปัจจุบัน) / ทรัพย์ (อดีต) / ปรัศวินทร์ (อนาคต) 2564 สองเสน่หา วาริธ นิธิเอี่ยมโชติ (วา) ดวงตาที่สาม ตรีกาล (ตรี) 2565 ซุปตาร์2550 "จั๊มพ์" (รับเชิญ) 2566 เพราะรัก นายสิงห์ / สิงห์บดินทร์ 2567 ใจพิสุทธิ์ พลอากาศเอก หม่อมราชวงศ์รณพีร์ จุฑาเทพ (คุณชายพีร์) (วัยหนุ่ม) (รับเชิญ) ดุจอัปสร น่าน ฟ้า ชลาลัย น่านตะวัน นนทกิจอนันต์ (น่าน)

 ซีรีส์ 
 ปี  เรื่อง  บทบาท  ออกอากาศ 2568 เกมไอดอล ล้มตัวแม่ อิทธิชัย ช่อง 3 HD

 ภาพยนตร์ 

| 2557
| เจ้าชายป้อม(ภาพยนตร์ไทยนิยม)
| ป้อม
|-
| 2560
| Mind Memory 1.44 พื้นที่รัก
| ภัทร
|-
| 2568
| นาคบรรพ์ 
| พาลี
|}

 เพลงประกอบละคร 
 ปี ซิงเกิล หมายเหตุ 2560 "ถ้าคนจะรัก" ประกอบละคร สายธารหัวใจ 2561"เพลงของเธอ" ประกอบละคร ดวงใจในไฟหนาว

 รางวัล 
 ปี รางวัล สาขา ผล ผลงานที่เข้าชิง 2556  สภาศิลปินส่งเสริมพระพุทธศาสนาแห่งประเทศไทย  ศิลปินทูตพระพุทธศาสนา   ได้รับรางวัล เซเวนทีนชอยส์อวอดส์ 2013  นักแสดงดาวรุ่งชาย  ได้รับรางวัล คุณชายรณพีร์ โอเค ! อวอดส์ 2013  ดาวรุ่งดวงใหม่ฝ่ายชาย  เสนอชื่อเข้าชิง  สุดสัปดาห์อวอดส์ 2013  ท็อป 10 สตาร์  ได้รับรางวัล   ทีวีสามแฟนคลับอวอร์ด 2013  ดาวรุ่งชายยอดนิยม  ได้รับรางวัล  คุณชายรณพีร์ 2557  สีสันบันเทิงอวอร์ด  ดาราชายยอดนิยม  เสนอชื่อเข้าชิง  ดาวรุ่งชายยอดนิยม  เสนอชื่อเข้าชิง  คู่จิ้นแห่งปี (ร่วมกับชาลิดา วิจิตรวงศ์ทอง)  เสนอชื่อเข้าชิง  ดาราเดลี่ เดอะเกรตอวอดส์ ครั้งที่ 3  ดาวรุ่งชายที่สุดแห่งปี 2013  เสนอชื่อเข้าชิง  คมชัดลึก อวอร์ด ครั้งที่ 11  นักแสดงชายยอดนิยม  เสนอชื่อเข้าชิง  แคสอวอดส์ 2014  นักแสดงชายยอดนิยม  เสนอชื่อเข้าชิง  2558  สีสันบันเทิงอวอร์ด  นักแสดงนำชายยอดเยี่ยม  ได้รับรางวัล  ข้าบดินทร์ ทีวีสามแฟนคลับอวอดส์ 2015  ดาราชายยอดนิยม  เสนอชื่อเข้าชิง  2559  ดาราเดลี่ เดอะเกรตอวอดส์ ครั้งที่ 5  ดารานำชายสาขาละครที่สุดแห่งปี 2015  เสนอชื่อเข้าชิง  เอ็มไทยท็อปทอล์ก-อะเบาต์ 2016  นักแสดงชายที่ถูกกล่าวถึงมากที่สุด  เสนอชื่อเข้าชิง  รางวัลโทรทัศน์ทองคำ ครั้งที่ 30  ดารานำชายดีเด่น  เสนอชื่อเข้าชิง  คมชัดลึก อวอร์ด ครั้งที่ 13  นักแสดงนำชายยอดเยี่ยม  เสนอชื่อเข้าชิง นักแสดงชายยอดนิยม  เสนอชื่อเข้าชิง ทรูไลฟ์อวอดส์ ครั้งที่ 2  นักแสดงนำชายแห่งปี  เสนอชื่อเข้าชิง มายาอวอดส์ 2016  ดารานำชายยอดเยี่ยม ขวัญใจมหาชน  เสนอชื่อเข้าชิง ดาราชายเจ้าเสน่ห์ ขวัญใจมหาชน  เสนอชื่อเข้าชิง รางวัลนาฏราช ครั้งที่ 7   นักแสดงนำชายยอดเยี่ยม  เสนอชื่อเข้าชิง 2560  ดาราเดลี่ เดอะเกรตอวอดส์ ครั้งที่ 6  ดารานำชายสาขาละครที่สุดแห่งปี 2016  ได้รับรางวัล  เพียงชายคนนี้ไม่ใช่ผู้วิเศษ โอเค! อวอดส์ 2016  ชายหนุ่มขวัญใจสาว ๆ  ได้รับรางวัล เอ็มไทยท็อปทอล์ก-อะเบาต์ 2017  นักแสดงชายที่ถูกกล่าวถึงมากที่สุด  เสนอชื่อเข้าชิง รางวัลนาฏราช ครั้งที่ 8  นักแสดงนำชายยอดเยี่ยม  เสนอชื่อเข้าชิง ซีเคร็ตอินสไปเรชั่นอวอร์ด 2017  นักแสดงสร้างแรงบันดาลใจแห่งปี  ได้รับรางวัล  2562  ดาราเดลี่ เดอะเกรตอวอดส์ ครั้งที่ 8  POPULAR VOTE ฝ่ายชาย 2018  เสนอชื่อเข้าชิง  สภาศิลปินส่งเสริมพระพุทธศาสนาแห่งประเทศไทย  ผู้ส่งเสริมวัฒนธรรมล้านนา  ได้รับรางวัล  กลิ่นกาสะลอง 2563  รางวัลโทรทัศน์ทองคำ ครั้งที่ 34  ดารานำชายดีเด่น  เสนอชื่อเข้าชิง รางวัลนาฏราช ครั้งที่ 11นักแสดงนำชายยอดเยี่ยม